**DODJELA NAGRADA ZA NAJBOLJEG DIREKTORA INFORMATIKE**

**I IT PROJEKT U HRVATSKOJ ZA 2014. GODINU**

**PREGLED PRIJAVLJENIH PROJEKATA U KATEGORIJI – „JAVNI SEKTOR“**

1. **APIS IT**

**Projekt**: Uspostava programskog rješenja Osobnog korisničkog pretinca (OKP) na infrastrukturi Izvršitelja i njegova integracija s ostalim komponentama sustava e-Građani

**Kratki opis:** Sustav Osobnog korisničkog pretinca (OKP) predstavlja osnovnu e-uslugu u projektu e-Građani. OKP građanima omogućava primanje osobnih službenih poruka (e-poruka) koje dostavljaju javne institucije vezanih za javne usluge, tijek postupaka i osobne statuse te njihov pregled, upravljanje i pohranu. OKP za mobilne uređaje uključuje:

* nativnu aplikaciju za Android pametni telefon
* web-aplikaciju za mobilne uređaje

**CIO:** Tomislav Brejar, voditelj projekta

1. **HP - Hrvatska pošta d.d.**

**Projekt:** Virtualizacija poštanskih ureda

**Kratki opis:** Privatni oblak Hrvatske pošte (1.040 poštanskih ureda, sa 2.150 aktivnih šaltera) - implementacija infrastrukture Privatnog oblaka i migracija planiranih poštanskih ureda i šalterskih radnih mjesta

**CIO:** Vandolin Palokaj – CIO

 Dubravko Mihalić, voditelj projekta (PM)

1. **HZJZ - Hrvatski zavod za javno zdravstvo**

**Projekt:** Elementi platforme za upravljanje javnozdravstvenim podacima.

**Kratki opis:** Servisno orijentiranim pristupom i na državnoj informacijskoj infrastrukturi omogućiti učinkovito upravljanje javnozdravstvenim podacima

**CIO:** Ivan Pristaš, voditelj Službe za medicinsku informatiku i biostatistiku

**PREGLED PRIJAVLJENIH PROJEKATA U KATEGORIJI – „PRIVATNI SEKTOR“**

1. **Adria MM produkcija d.o.o.**

**Projekt:** Integrirani sustav kontrole pristupa i beskontaktnog plaćanja za festival Ultra Europe 2014.

**Kratki opis:** Ključ projekta je dodjela digitalnog identiteta svakom posjetitelju festivala – narukvica s ugrađenim RFID čipom. Narukvica za posjetitelja postaje digitalni novčanik u koji stavlja svoju ulaznicu i novac koji namjerava potrošiti na festivalu. Skeniranjem ulaznice i narukvice, narukvica preuzima svojstva i prava ulaznice s kojom je uparena.

Ovisno o ulaznici, posjetitelj ima pravo ući u određene zone festivala, u određenom vremenskom periodu. Na ulazima u zone posjetitelj očita svoju narukvicu na uređaju tehničke zaštite (tripodu) ili na ručnom čitaču te mu se na temelju rezultata očitanja dozvoljava ulazak.

Narukvica prezentira i pripadni debitni račun na kojega posjetitelj uplaćuje sredstva na predviđenim lokacijama za nadoplatu i nakon toga sva plaćanja obavlja bezgotovinski i besktontaktno - brzo i jednostavno, očitanjem narukvice na beskontaktnim terminalima.

**CIO:** Josip Bašić, direktor

1. **Allianz Zagreb d.d.**

**Projekt:** Mobilni Procjenitelj

**Kratki opis:** Mobilni Procjenitelj je windows 8.1 tablet aplikacija za procjenitelje motornih vozila. Mobilni Procjenitelj automatizira i digitalizira proces obrade šteta u segmentu procjene: procjenitelj preuzima radne zadatke, izlazi na teren, fotografira oštećena vozila i izrađuje kalkulacije. Aplikacija uklanja papire iz procesa: od preuzimanja zadataka, pa sve do povratka digitalnih rezultata u pozadinski sustav, svi podaci i dokumenti su digitalni.

**CIO:** Tajana Horvat, direktorica sektora za informatiku i organizaciju

1. **CROATIA osiguranje d.d.**

**Projekt:** Razvoj i implementacija vlastitog COINS CRM sustava

**Kratki opis:** Razvoj i implementacija vlastitog COINS CRM sustava - kao ekstenzija core insurance sustava. Osim integracije s core sustavom, aksiomi od kojih kreće izgradnja COINS CRM-a su i mobility (rad na terenu), ease-of-use (prilagođenost interakciji s klijentom na tabletu), te BI/analytics (analitika klijenata/proizvoda, ali i prodavača/voditelja).

**CIO**: Filip Ujević, direktor Sektora za informatiku i digitalizaciju poslovanja

1. **Kraš d.d.**

**Projekt:** Kalkulacija cijene koštanja proizvoda

**Kratki opis:** Namjena ovog informatičkog rješenja je da bude pomoć pri provedbi kalkulacije odnosno izračunu cijene koštanja gotovih proizvoda i poluproizvoda u Krašu. Na temelju tog izračuna, plana prodaje i prodajnih cijena proizvoda ovo informatičko rješenje daje i očekivanu dobit koju će poduzeće ostvariti kao rezultat razlike planiranog ostvarenja prodaje i troška koji je potreban za ostvarenje te prodaje.

**CIO:** Nikola Švenda, IT direktor

1. **PHOENIX Farmacija d.d.**

**Projekt:** ADIVA program vjernosti

**Kratki opis:** ADIVA Program vjernosti je LoyaltyInCloud poslovno rješenje povezano s ljekarničkim aplikacijama i sustavima, te postojećim informatičkim sustavom Phoenix Farmacije, koji mu omogućuju jednostavan pristup i razmjenu podataka.

**CIO:** Marko Ponudić, IT Manager